Komission asetus (EY) N:o 88/2001, annettu 17 päivänä tammikuuta 2001, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 eräistä säännöksistä poikkeamisesta markkinointivuonna 2000/2001



Virallinen lehti nro L 014 , 18/01/2001 s. 0014 - 0015



Komission asetus (EY) N:o 88/2001, annettu 17 päivänä tammikuuta 2001, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 eräistä säännöksistä poikkeamisesta markkinointivuonna 2000/2001 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 2702/1999(2), ja erityisesti sen 4 artiklan 5 kohdan, sekä katsoo seuraavaa: (1) Asetuksen (ETY) N:o 1308/70 4 artiklassa tarkoitetun tuen myöntämiseksi pellavalle ja hampulle komission asetuksessa (ETY) N:o 1164/89(3), sellaisena kuin se on viimeksi muutettuna asetuksella (EY) N:o 1313/2000(4), määritellään edellytykset, joiden perusteella viljelyaloja voidaan pitää korjattuina. Mainitun asetuksen 8 artiklan 1 kohdassa säädetään määräaika pellavan ja hampun tukihakemusten jättämiselle. Markkinointivuoden 2000/2001 aikana poikkeukselliset olosuhteet ovat viivästyttäneet sadonkorjuuta ja heikentäneet paikoin sadon laatua. Tämän erityistilanteen huomioon ottamiseksi olisi säädettävä kyseisillä alueilla markkinointivuoden 2000/2001 satoon sovellettavat erityisedellytykset. (2) Tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (ETY) N:o 1164/89 4 artiklan a kohdan ensimmäisessä alakohdassa säädetään, liitteessä kuvatuilla alueilla sijaitsevia tulvista kärsineitä viljelyaloja, joilla edellä mainitussa säännöksessä tarkoitettuja toimia ei ole ollut mahdollista tehdä, voidaan pitää korjattuina, ja vain niitä, jos nämä alat on kokonaisuudessaan kylvetty ja niille on tehty tavanomaiset viljelytyöt ja jos voidaan jäsenvaltiota tyydyttävällä tavalla osoittaa, että kasvin kasvukauden päättyminen on seurausta edellä mainituista tulvista. 2 artikla Poiketaan siitä, mitä asetuksen (ETY) N:o 1164/89 8 artiklan 1 kohdassa säädetään, markkinointivuoden 2000/2001 osalta tukihakemus, joka koskee tämän asetuksen 1 artiklassa tarkoitettuja korjattuina pidettäviä viljelyaloja, voidaan jättää viimeistään 30 päivänä huhtikuuta 2001. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä tammikuuta 2001. Komission puolesta Franz Fischler Komission jäsen (1) EYVL L 146, 4.7.1970, s. 1. (2) EYVL L 327, 14.12.1999, s. 7. (3) EYVL L 121, 29.4.1989, s. 4. (4) EYVL L 148, 22.6.2000, s. 34. LIITE Seuraavat Yhdistyneen kuningaskunnan alueet: South-West, Wessex, South-East, East Midlands, North-East, North Mercia, South Wales, Skotlanti.